
Narva Linnavolikogu otsuse eelnõu

“Munitsipaalomandisse taotletavale maaüksusele 

aadressi ja  katastriüksuse sihtotstarbe määramine”
Narva Linnavalitsus otsustab:

1. Esitada Narva Linnavolikogule otsuse eelnõu “ Munitsipaalomandisse taotletavale maaüksusele aadressi ja katastriüksuse sihtotstarbe määramine” (otsuse eelnõu lisatud).

2. Volitada hr Peeter Tambu nimetatud küsimust Narva Linnavolikogus ette kandma.

Munitsipaalomandisse taotletavale maaüksusele 

aadressi ja  katastriüksuse sihtotstarbe määramine
1.  Asjaolud ja menetluse käik 

Linnavara- ja Majandusamet palub 19.10.2009.a kirjas nr 2-6/4114 omistada aadressid olemasolevatele haljasaladele ning alustada munitsipaalomandisse taotlemise protsessi. 

Lähtudes olemasolevate kinnistute piiridest ja maakorralduse nõuetest  moodustatakse maaüksus suurusega 9 500 m2. Linna üldplaneeringu kohaselt on maaüksuse sihtotstarve sotsiaalmaa, alaliik üldkasutatav maa.
Antud maaüksusel asub tiik ja haljasalad mida hooldab Narva Linnavalitsuse Linnavara- ja Majandusamet. Planeeritakse haljasalade korrastamist  ning inventariseerimist ja passistamist.

Tegevus “Puhketsoonide ja tänavate  korrastamine“ on sisse kantud Narva linna arengukavasse 2008-2012 (strateegiline eesmärk 1.2: elukeskkonna infrastruktuur on parandatud, tegevussuund 1.2.1: parkide rajamine ja rekonstrueerimine). 

2. Õiguslikud Alused.
Maareformi seaduse § 25 lõik 1, § 28 lõike 1 punkt 4, Maakatastriseaduse § 18 lõik 2, Narva Linnavolikogu 28.11.2001.a määrus nr 92/49 „Narva linna 1986.a aasta generaalplaani tühistamine ja linna üldplaneeringu kehtestamine“, Vabariigi Valitsuse 23.10.2008.a määrus nr 155 „Katastriüksuse sihtotstarvete liigid ja nende määramise kord”, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”, Kohaliku omavalitsuse korralduse seaduse § 22 lõike 1 punkt 37, Kohanimeseaduse § 5 lõike l punkt 3.
3. Otsus

3.1.Määrata asendiplaanil näidatud maaüksusele, ligikaudse pindalaga 9500 m2 (lisa1), aadress Narva linn, Oru tänav 8a.
3.2.Taotleda punktis 3.1. nimetatud maaüksus Narva linna munitsipaalomandisse.
3.3.Määrata punktis 3.1. nimetatud maaüksusele katastriüksuse sihtotstarbeks sotsiaalmaa  – üldkasutatav maa  (017; Üm).

4. Rakendussätted

4.1Narva Linnavalitsuse Arhitektuuri- ja Linnaplaneerimise Ametil esitada punktis 3.1. nimetatud maaüksuse  munitsipaliseerimiseks vajalik dokumentatsioon Ida-Viru maavanemale.

4.2.Otsus jõustub teatavakstegemisest.

4.3.Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

Mihhail Stalnuhhin

Linnavolikogu esimees
